



Projektas

ŠIAULIŲ MIESTO SAVIVALDYBĖS TARYBA

SPRENDIMAS
DĖL UAB „ŠIAULIŲ UNIVERSALI ARENA“ ATLEIDIMO NUO NEKILNOJAMOJO TURTO  IR ŽEMĖS SKLYPO NUOMOS MOKESČIŲ 

2023 m.                        d. Nr. T-
Šiauliai

Vadovaudamasi Lietuvos Respublikos vietos savivaldos įstatymo 15 straipsnio 2 dalies 14 ir 19 punktais, Lietuvos Respublikos koncesijų įstatymo 3 straipsnio 10 ir 14 dalimis, Lietuvos Respublikos žemės įstatymo 14 straipsnio 2 ir 3 dalimis, 18 straipsniu, įgyvendindama Šiaulių miesto savivaldybės tarybos 2021 m. rugpjūčio 5 d. sprendimą Nr. T-343 „Dėl tikslingumo koncesijos būdu įgyvendinti projektą „Šiaulių miesto Aukštabalio multifunkcinio komplekso valdymo modelio įgyvendinimas“, Šiaulių miesto savivaldybės tarybos 2023 m. kovo 30 d. sprendimą Nr. T-182 „Dėl pritarimo naujos redakcijos koncesijos sutarties projektui“, Šiaulių miesto savivaldybės tarybos 2023 m. liepos 13 d sprendimą „Dėl negyvenamųjų patalpų ir automobilių stovėjimo aikštelės J. Jablonskio g. 16, Šiauliuose, nuomos“, atsižvelgdama į 2023 m. balandžio 11 d. Koncesijos sutarties Nr. SŽ-718 8.4 punktą, 2023 m. liepos 27 d. Turto nuomos sutartį Nr. SŽ-1339 ir 2023 m. liepos 10 d. Žemės sklypo nuomos sutarties Nr. SŽ-1232 8 punktą, į UAB „Šiaulių universali arena”, Krivių g. 48-31, Vilnius, juridinio asmens kodas 305031903 (toliau – Koncesininkas) 2023 m. rugpjūčio 2 d. prašymą (reg. Nr. G-5959), į Negyvenamųjų pastatų, patalpų ir statinių skirstymo komisijos posėdžio 2023 m. birželio 19 d. protokolą Nr. VAK-307  Šiaulių miesto savivaldybės taryba nusprendžia:
Atleisti Šiaulių miesto savivaldybės biudžeto sąskaita Koncesininką, veikiantį pagal 2023 m. balandžio 11 d. koncesijos sutartį Nr. SŽ-718 (toliau – Sutartis):
. nuo Šiaulių miesto savivaldybei nuosavybės teise priklausančio nekilnojamojo turto, išnuomoto Koncesininkui 2023 m. liepos 27 d. Turto nuomos sutartimi Nr. SŽ-1339, tai yra  negyvenamųjų patalpų, 19 608,42 kv. m ploto, nekilnojamojo turto registre unikalus numeris 4400-1139-8762, esančių J. Jablonskio g. 16, Šiauliuose ir automobilių stovėjimo aikštelės, 20 349,41 kv. m ploto, nekilnojamojo turto registre unikalus numeris 4400-1145-6123, esančios J. Jablonskio g. 16, Šiauliuose, nuomos mokesčio Sutarties terminui arba iki Sutarties nutraukimo joje nurodytais pagrindais termino;
. nuo žemės sklypo J. Jablonskio g. 16, Šiauliuose, kurio unikalus nekilnojamojo turto registre  4400-0417-7760, išnuomoto Koncesininkui 2023 m. liepos 10 d. Žemės sklypo nuomos sutartimi Nr. SŽ-1232, nuomos mokesčio visam suteikimo Sutarties terminui arba iki Sutarties nutraukimo joje nurodytais pagrindais termino. 
Šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų apygardos administraciniams teismui bet kuriuose šio teismo rūmuose.

